Alessandro Piccinini

Alessandro Piccinini (30. joulukuuta 1566 Bologna – 1638 BolognaAllMusic: Alessandro PiccininiNaxos: Alessandro Piccinini) oli italialainen säveltäjä ja luutisti. Hän syntyi muusikkosukuun, johon kuului taitavia luutunsoittajia. Herttua Guglielmo Gonzaga kutsui Piccininin perheineen vuonna 1582 hoviin Mantovaan, mutta perhe päätti mieluummin muuttaa Esten suvun hoviin Ferraraan ja astua herttua Alfonso II:n palvelukseen.

Herttua Alfonso II kuoli vuonna 1597, joten Piccinini palasi Bolognaan, jossa hänet työllisti kardinaali Pietro Aldobrandini. Piccinini jätti jälkeensä kaksi luuttumusiikin kirjaa, joista toinen julkaistiin postuumisti.

 Lähteet 

 Aiheesta muualla 
 IMSLP: Alessandro Piccinini: nuotteja
 HOASM: Alessandro Piccinini 

Luokka:Italialaiset säveltäjät
Luokka:Italialaiset luutistit
Luokka:Renessanssisäveltäjät
Luokka:Barokkisäveltäjät
Luokka:Vuonna 1566 syntyneet
Luokka:Vuonna 1638 kuolleet